Media Fact Book: Piața locală de media este estimată la 778 de milioane de euro în 2024
Piața de media din România va încheia anul 2024 pe un trend de creștere stabil, în ciuda provocărilor economice și geopolitice, depășind prognozele anterioare. Evenimentele sportive ciclice, precum UEFA Euro 2024 și Jocurile Olimpice de la Paris 2024, alături de multiplele runde electorale, au generat o creștere semnificativă a veniturilor din publicitate, iar acestea au crescut cu 11% în 2024, comparativ cu anul anterior, atingând o valoare totală de 778 de milioane de euro, conform estimării Initiative România, companie care realizează MediaFactBook, singurul raport anual de analiză a pieței românești de media și publicitate.